Illyustrativ foto Toshkent shahrining Olmazor tumanida mudhish yo‘l-transport hodisasi yuz berdi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilmoqda. 30 iyul kuni Abdurahmonov ko‘chasida yashagan M.M. o‘zining “Matiz” rusumli avtomashinasini Chimboy ko‘chasida haydab ketayotib, qarama-qarshi yo‘nalishda harakatlanib kelayotgan E.U. boshqaruvidagi “Neksiya” rusumli avtomashina bilan to‘qnashuv sodir etgan. Natijada ikkala haydovchi ham jarohat olib, kasalxonaga olib kelinayotgan vaqtida halok bo‘lganlar.